# Bill Murray

### Izvor: Wikipedija

Bill Murray
Rodno ime | William James Murray
Rođenje | 21. rujan 1950. Wilmette, SAD
Supruga(e) | Jennifer Butler
Oscari
Nominiran: Najbolji glavni glumac 2003. Izgubljeni u prijevodu
Emmy nagrade
Pobjednik: Najbolji scenarist 1977. Saturday Night Live
Zlatni globusi
Pobjednik: Najbolji glavni glumac u komediji ili mjuziklu 2003. Izgubljeni u prijevodu Nominiran: Najbolji sporedni glumac 1998. Tajkun iz Rushmorea Najbolji glavni glumac u komediji ili mjuziklu
1984. Istjerivači duhova
BAFTA nagrade
Pobjednik: Najbolji glavni glumac 2003. Izgubljeni u prijevodu

William James "Bill" Murray (Wilmette, Illinois, 21. rujna 1950. -) američki filmski glumac i komičarska ikona irskog podrijetla. Murray je poznat po svojem nadarenom humoru i specifičnoj karizmi, koja ima razmjer od šarmantnih cinika u komedijama do rezigniranih outsidera u dramama.

## [uredi] Mlade godine

Murray se rodio u Illinoisu kao 5. od ukupno devetero djece Edwarda Murrayja (1921. - 1967.), prodavača drveta, i Lucille Collins (1921. - 1988.), koji potječu od katoličkog odgoja. Odrastao je sa sedmero braće i jednom sestrom, Nancy, koja je kasnije postala časna sestra. Kao dijete često se je borio za naklonost roditelja; jednom kada je oponašao Jamesa Cagneyja pao je na pod i ozljedio se, ali mu je ipak bilo drago jer je uspio nasmijati oca. Njegov otac je umro mlad, dok je Bill bio star samo 17 godina. Trojica njegove braće, John Murray, Joel Murray i Brian-Doyle Murray su također postali glumci. Završio je Loyola akademiju te je planirao studirati medicinu ali je odustao kada je bio uhićen zbog posjedovanja marihuane.

## [uredi] Karijera

### [uredi] 1970te

Na poziv brata Briana-Doylea, Bill je otišao u The Second City Chicago, improvizacijsku komičarsku grupu, a honorarno je radio u Pizzeriji "Little Caesar's" u Chicagu. 1973. je radio na radio stanici National Lampoon. Slavu je stekao kultnim humorističnim TV showom "Saturday Night Live" u kojem je zamijenio komičara Chevyja Chasea; iako je isprva bio poprilično nervozan, kasnije se opustio i postao jako popuaran. Ubrzo je razvio karijeru kao glumac na filmu; nakon male uloge u humornoj drami "Next Stop, Greenwich Village" iz 1976. usljedila je hit komedija "Ludosti u kampu" iz 1979. u kojoj je scenarist/glumac Harold Ramis postao njegov prijatelj.

### [uredi] 1980te

Ramis je kasnije surađivao s njim na još mnogo filmova; i njihovi kasniji filmovi, kao što su "Golf klub" i "Narednik će poludjeti", postali su hitovi, ali nisu bili osobito hvaljeni od kritike. 1982., nakon što je postao otac, Murray je dobio sporednu ulogu prijatelja Dustina Hoffmana u hvaljenoj komediji "Tootsie" koja je osvojila Zlatni globus za najbolji film u kategoriji komedije ili mjuzikla te je nominirana za 10 Oscara. Ipak, Murray je sam zatražio da se njegovo ime ne upotrijebi u promidžbi filma kako ga publika ne bi zamijenila za vulgarnu komediju; s tim je zaželio snimiti ambicioznije filmove u kojima bi mogao rasti kao glumac.

Poznato je da je pristao snimiti komediju "Istjerivači duhova", svoj največi komercijalni uspjeh, samo uz uvjet da prije snimi dramu "Na oštrici britve" iz 1984. Kada je prvi film postao velik uspjeh, a drugi, koji mu je bio osobniji, je propao i kod kritike i kod publike, Murray se je razočarao i četiri godine izbivao iz svijeta filma (izuzev male uloge u komediji "Mala trgovina užasa") i učio francuski jezik na Sorboni. Vratio se 1988. filmom "Božićni duhovi", a godinu dana kasnije Ramis ga je nagovorio da snimi nastavak, "Istjerivači duhova 2"; iako je i taj film bio veliki hit, Murray je odbio ikada jednom snimiti treći dio.

### [uredi] 1990te

Nakon hita "Što ćemo s Bobom?" iz 1991. Harold Ramis je još jednom uspio privući Murrayjevu pažnju scenarijem za film "Beskrajni dan". Bilo je to teško razdoblje za Murrayja koji se je upravo nalazio u razvodu od svoje supruge te je stoga bio često razdražljiv. Ipak, prihvatio je glumiti u filmu, a kasnije je izjavio da je scenarij za "Beskrajni dan" bio najbolji koji je ikada dobio. Na setu snimanja tog filma Murray se nije osobito slagao sa Ramisom; on je htio da film više bude filozofska drama, dok je Ramis htio da prvo bude komedija a tek onda blaga drama. Nakon tog filma Murray je prekinuo kontakt sa Ramisom, ali je ipak u intervjuu za Larryja Kinga izjavio da je "Beskrajni dan" najbolji film koji je do tada snimio. Nakon hvaljene drame "Ed Wood", usljedile su komercijalno neuspješne komedije koje su poljulale njegov status zvijezde. Ipak, komedija "Kralj svih glavonja" iz 1996., iako komercijalni neuspjeh, danas ima mali krug obožavatelja.

1998. je dobio ponudu za nezavisni film "Tajkun iz Rushmorea" Wesa Andersona koju je s oduševljenjem prihvatio. Toliko je bio oduševljen scenarijem da je izjavio da bi nastupio u filmu i besplatno. Pošto je Andersonu za neke scene ponestalo novca, Murray mu je pomogao s financiranjem. Za tu je ulogu primio hrpu pohvala kritičara te osvojio gomilu nagrada; među ostalim je osvojio American Comedy Award, New York Film Critics Circle Award, Los Angeles Film Critics Association Award te nominaciju za Zlatni globus za najbolju sporednu ulogu. Taj je film označio njegovu renesansu te okretanje ozbiljnijim ulogama.

### [uredi] 2000te

Sa Andersonom je snimio i hvaljenu tragikomediju "Obitelj čudaka" 2001., no vrhunac će doživjeti sa nezavisnim filmom "Izgubljeni u prijevodu" za koji je osvojio najviše nagrada u karijeri i priznanje kritičara; osvojio je Zlatni globus, nagradu BAFTA te je nominiran za Oscara. Poznati kritičari Roger Ebert i James Berardinelli oboje su dali filmu "Izgubljeni u prijevodu" 4 od 4 zvijezde, proglasivši ga remek-djelom, a Ebert ga je čak stavio na 2. mjesto svojih najdražih filmova 2003. godine. I sam Murray je izjavio da mu je "Izgubljeni u prijevodu" najdraži film kojeg je ikada snimio. Mali se skandal ipak dogodio na dodjeli Oscara 2004. - kada je kip za najboljeg glumca osvojio Sean Penn za dramu "Mistična rijeka", Murray je odbio pljeskati jer je bio razočaran što on nije dobio tu nagradu. Za prijatelja Jima Jarmuscha je još snimio "Slomljeno cvijeće" i dva filma po stripu Garfield da bi potom 2005. objavio da uzima "odmor od karijere".

Iako se na snimanjima nekih svojih filmova znao posvađati s članovima ekipe (2000. je, dok je snimao film "Charliejevi anđeli", navodno ušao u veliki konflikt sa glumicom Lucy Liu koja nije voljela njegovo improviziranje, tako da je izjavio da nikada više neće snimiti jedan film sa njom), Murray je ipak znan kao tiha, povučena osoba. Ženio se dva puta; za Margaret Kelly od 1980., sa kojom ima dvoje djece, te za Jennifer Butler (dizajnerice kostima u njegovim filmovima "Božićni duhovi" i "Beskrajni dan") od 1997., sa kojom je još uvijek u braku te sa kojom ima četvero djece.

## [uredi] Neostvareni projekti

Murray je navodno odbio mnogo ponuda za razne filmove, kod nekih se nije javljao natrag a kod trećih jednostavno nije dobio ulogu. U 80-ima je odbio ulogu za fantastičnu komediju "Splash!" koju je dobio Tom Hanks, komediju "Legal Eagles" koju je režirao Ivan Reitman ( redatelj njegovog najvećeg hita, "Istjerivači duhova" ), horor satiru "The witches of Eastwick" koja je dobio Jack Nicholson te navodno čak i glavnu ulogu za film "Batman" [1] Tima Burtona, makar nije jasno da li su producenti jednostavno na kraju odlučili izabrati fizički jačeg glumca, Michaela Keatona.

U 90-ima je Murray također pokazao da je vrlo izbirljiv u odabiru filmova u kojima bi trebao glumiti. Navodno je bio u planu da glumi odvjetnika Toma Hanksa u filmu "Philadelphia" [2] ali je tu ulogu na kraju ipak dobio Denzel Washington, a glavnu ulogu u iznimno popularnoj tragikomediji "Forrest Gump", za koju je bio u pregovorima, je dobio Tom Hanks. Daljne odbijene uloge bile su u filmovima "Narod protiv Larrya Flynta", "Monsters Inc.", "Lignja i kit" a komedija "Press your luck" nikada nije ni realizirana.

## [uredi] Izabrana filmografija

Poster filma "Beskrajni dan"

- 1976. Next Stop, Greenwich Village
- 1979. The Rutles
- 1980. Golf klub
- 1981. Narednik će poludjeti
- 1982. Tootsie
- 1984. Istjerivači duhova ; nominacija za Zlatni globus
- 1986. Mala trgovina užasa
- 1990. Brza promjena
- 1993. Beskrajni dan
- 1993. Jedna žena, dva muškarca
- 1994. Ed Wood
- 1998. Tajkun iz Rushmorea ; nominacija za Zlatni globus
- 1998. Divlja igra
- 2001. Obitelj čudaka
- 2004. Panika pod morem
- 2003. Izgubljeni u prijevodu ; osvojen Zlatni globus i BAFTA, nominacija za Oscara
- 2005. Slomljeno cvijeće

## [uredi] Vanjske poveznice

- IMDb profil
- Bill Murray centrala
- Filmski.net
- Celebritywonder.com
- Intervju
- Starpulse.com
- Bill Murray posjetio Giantse
- BBC članak
- Fan site
- USA Today članak; Murray na studentskoj zabavi u Škotskoj

Dobavljeno iz "http://hr.wikipedia.org../../../b/i/l/Bill_Murray_2a04.html"

Kategorije: Američki filmski glumci | Dobitnici Zlatnog globusa | Dobitnici BAFTA-e

##### Views

- Članak
- Razgovor
- Trenutna inačica

##### Traži

##### Drugi jezici

- Български
- Bosanski
- Česky
- Dansk
- Deutsch
- English
- Esperanto
- Español
- Suomi
- Français
- Gaeilge
- עברית
- Italiano
- 日本語
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Русский
- Shqip
- Svenska